Fatmir Sejdiu
Fatmir Sejdiu (Podujevo, 23. oktobar 1951) je kosovski političar i bivši predsjednik Kosova. Osnovnu i srednju školu završio je u rodnom Podujevu, a zatim je studirao pravo na Univerzitetu u Prištini. Sejdiu je bio jedan od autora Ustavnog okvira za Kosovo, 2001. godine. Govori albanski, engleski i francuski jezik. Živi u Prištini, oženjen i ima troje djece. Skupština Kosova ga je izabrala za predsjednika te države 10. februara 2006., nakon smrti dotadašnjeg predsjednika, Ibrahima Rugove. Na poziciji predsjednika zadržao se do 27. septembra 2010. godine.